Julie | 2020 | © My Klaskamer - idees en gedagtes uit 'n juffrou se pen
Julie 16, 2020
Juffer	2020, afrikaans	gemeenskapsdiens, Madiba, Nelson Mandela, omgeepsdiens	Lewer kommentaar
18 Julie is Madibadag – ‘n dag waarop ons minstens 67 minute aan gemeenskapsdiens kan wy. Hoe kan jy onbaatsugtige hulp aan ander bied of aanmoedig? Dit sal vanjaar ietwat moeiliker wees om uit te reik, maar wat kan jy onder die huidige omstandighede doen?
Maak maskers vir ander. Kan jy 67 maskers maak?
Versamel en versprei droë rantsoene (bv. droë boontjies, meel…). Kan jy 67 pakkies skenk?
Kan jy 67 persoonlike higiëne produkte (toiletware) versamel en skenk (bv. koekies seep, tandeborsels)?
Kan julle 67 kledingstukke insamel en skenk (bv. skoene, warm sokkies)?
Kan jy 67 kryte aan ‘n skooltjie of behoeftige kinders skenk?
Kan jy 67 saadjies in aparte houers plant om later aan ander te skenk?
Brei 67 rytjies elk om ‘n kombers of ‘n serp vir iemand anders te maak.
Sny lap in 67cm x 67cm blokke om warm blokkieskomberse te maak.
Maak 67 komberse deur as ‘n klas verskillende komberse (en/of kussingslope) te knoop.
Vleg ou lap en vra iemand om ‘n matjie te stik.
Maak slaapmatte uit plastieksakke of stroke plastieksakke.
Weef slaapmatte uit ou t-hemplap.
Kan elkeen ‘n geldjie afstaan (60c, 70c, R6,70 of R67) en skenk?
Speel woordeskatspeletjies wat rys as punte skenk. Kan jy 67 woorde korrek kies?
Onthou dat jy nie alles binne 67 minute hoef te doen nie. Dit is slegs ‘n goeie beginpunt. 😉
Juffer	2020, Inklusiewe Onderwys	Lewer kommentaar